শিহাবুদ্দিন আহমাদ
নাসির শিহাবুদ্দিন আহমাদ ইবনে মুহাম্মাদ ইবনে কালাউন (১৩১৬ - ১৬ জুলাই ১৩৪৪) ছিলেন মিশরের বাহরি মামলুক সুলতান; যিনি জানুয়ারি থেকে জুন ১৩৪২ পর্যন্ত শাসন করেছিলেন। তিনি নাসির আহমাদ নামে বেশি পরিচিত। তিনি পূর্ববর্তী সুলতান নাসির মুহাম্মাদের পুত্র, যিনি ১৩৪১ সালে তার পিতার মৃত্যুর পর অস্থির উত্তরাধিকার প্রক্রিয়ায় জড়িয়ে পড়েন। নাসির আহমাদ তার জীবনের বেশিরভাগ সময় ট্রান্সজর্ডানের কারাকের মরু দুর্গে কাটিয়েছেন এবং কায়রোতে সালতানাত গ্রহণ করতে অনিচ্ছুক ছিলেন। এর পরিবর্তে তিনি কারাক অঞ্চল পছন্দ করতেন, যেখানে তিনি শহরের বাসিন্দাদের এবং বেদুঈন উপজাতিদের সাথে ঘনিষ্ঠভাবে মিত্র ছিলেন। এর আশেপাশে তার সিরিয়ার পক্ষপাতী আমির তাশতামুর এবং কুতলুবুঘা ফাখরি সিরিয়াকে নাসির আহমাদের সরকারী নিয়ন্ত্রণে আনার জন্য সফলভাবে পরিচালনা করেছিলেন, যখন মিশরের আমিররা মামলুক আমির কাওসুন এবং তার পাঁচ বছর বয়সী পুতুল তারই বৈমাত্রেয় ভাই আশরাফ কুজুকের প্রতি সহানুভূতিশীল ছিলেন। নাসির তাকে ক্ষমতাচ্যুত করতে সক্ষম হন। নাসির আহমাদ মিশরে যাত্রা বিলম্বিত করার পর অবশেষে সালতানাত গ্রহণ করেন। নাসির আহমাদ নির্জন সুলতান হিসেবে পরিচিত ছিলেন, তাকে কারাকের সমর্থকরা ঘিরে রাখতেন। খুব কমই মিশরের মামলুক আমিরদের সাথে সরাসরি যোগাযোগ করতেন এবং জনসাধারণের দৃষ্টি এড়িয়ে থাকতেন। তার রাজত্ব গ্রহণের দুই মাস পর তিনি কোষাগার থেকে যথেষ্ট পরিমাণ অর্থ এবং বেশ কিছু ঘোড়া এবং ঊর্ধ্বতন প্রশাসনিক কর্মকর্তাদের নিয়ে কারাকে স্থানান্তরিত হন। তিনি মরুভূমির দুর্গ থেকে শাসন করেছিলেন। তার নায়েব আমির আকসুনকুর সালারিকে তার পক্ষে মিশরের বিষয়গুলি তত্ত্বাবধানের জন্য রেখেছিলেন। তার অপ্রথাগত শাসন, কথিত তুচ্ছতা এবং তাশতামুর ও কুতলুবুঘার মত তার অনুগত পক্ষপাতিদের মৃত্যুদণ্ড প্রভৃতি কারণে নাসির আহমাদকে তার সৎ ভাই সালিহ ইসমাঈল ক্ষমতাচ্যুত করেন। ১৩৪৪ সালের জুলাই মাসে বন্দী না হওয়া পর্যন্ত তিনি কারাকের দুর্গে থেকে যান, যা মামলুকরা অন্তত সাত বার অবরোধ করেছিল। সালিহ ইসমাইলের নির্দেশে সেই মাসের শেষের দিকে তাকে হত্যা করা হয়।